Aršak Makitšjan

Aršak Arturovitš Makitšjan (; s. 1994 Jerevan) on ilmasto- ja rauhanaktivisti.Arshak Makichyan Kulturaustausch, viitattu 30.6.2024 Niko Vorobyov, Russia strips protester and his family of citizenship Al Jazeera 3.11.2022, viitattu 30.6.2024 Hän jäi valtiottomaksi henkilöksi Venäjän poistettua hänen kansalaisuutensa syksyllä 2022.Climate Activist Arshak Makichyan Stripped of Russian Citizenship The Moscow Times 1.11.2022, viitattu 30.6.2024 == Tausta ja varhainen aktivismi == Makitšjanin isä muutti Armeniasta Venäjälle vuonna 1995 ja asui Moskovassa. Isä sai vuonna 2002 Venäjän passin, jollainen myönnettiin myös hänen kolmelle pojalleen vuonna 2004.Russia: persecution of environmental human rights defenders & anti-war activists Polina Oleynikova, Arshak Makichyan & his family members UN Special Rapporteur on Human Rights Defenders 11.8.2023, viitattu 30.6.2024 Makitšjan opiskeli viulunsoittoa ja valmistui Moskovan konservatoriosta.Jonathan Watts, Russian climate activist inspired by Thunberg is jailed The Guardian 20.12.2019, viitattu 30.6.2024 Hän luki Greenpeacen Twitter-tililtä Greta Thunbergista lokakuussa 2018 ja kiinnostui tämän myötä ilmastonmuutoksesta sekä ilmastotieteestä.FridaysForFuture Russia: Our interview with Arshak Makichyan EKOenergy 18.9.2019, viitattu 30.6.2024 Makitšjanista tuli vuonna 2019 Koululakko ilmaston puolesta -liikkeen Venäjän-koordinaattori. Hän alkoi pitää yhden hengen mielenosoituksia Moskovan Puškinin aukiolla. Suuremmat mielenosoitukset olivat Venäjällä laittomia ilman erityisen luvan hankkimista, joka puolestaan oli vaativaa. Joulukuuhun 2019 mennessä Makitšjan haki onnistumatta toistakymmentä kertaa lupaa suuremman mielenosoituksen järjestämiseen. Hän joutui poliisin huomion kohteeksi annettuaan haastattelun The Moscow Times -lehdelle. Viranomaiset halusivat selvittää, maksettiinko Makitšjanille toiminnasta. Makitšjan teki valituksen tuntemattoman miehen lähestyttyä häntä puukottamisella uhkaillen 23. heinäkuuta 2019. 27. heinäkuuta 2019 hän osallistui mielenosoitukseen, jonka järjestivät oppositiotoimijat, joiden pääsy ehdokkaiksi Moskovan kaupunginduuman vaaleissa oli evätty. Makitšjan sai sakkotuomion. Oikeuden ratkaisun mukaan hän ei ollut totellut poliisia ja oli huudellut iskulauseita, jotka halvensivat Venäjän presidenttiä ja viranomaisia. Makitšjan osallistui 25. lokakuuta 2019 Moskovassa pidettyyn ilmastoaiheiseen mielenilmaukseen, jonka tiimoilta hänet vangittiin kuudeksi päiväksi. Hän sai toistamiseen sakkotuomion 24. heinäkuuta 2020 pitämästään yhden hengen mielenosoituksesta. 7. tammikuuta 2022 Makitšjan piti Moskovassa yhden hengen mielenosoituksen, jolla hän vastusti Kazakstanin mielenosoitusten 2022 tukahduttamista Kollektiivisen turvallisuusjärjestön joukoilla. Tästä hänelle langetettiin kolmas sakkotuomio kesäkuussa 2022. == Vaiheet Ukrainaan hyökkäämisen jälkeen == Venäjä aloitti 24. helmikuuta 2022 täysimittaisen hyökkäyksen Ukrainaan. 25. helmikuuta 2022 Makitšjan oli aktivisti Polina Oleinikovan kanssa matkalla Moskovan keskustaan poliisin pysäyttäessä heidät. Kaksikko oli aikeissa osoittaa mieltä Ukrainaan hyökkäämistä vastaan. Oleinikovalla oli mukanaan lippu, jossa Venäjää syytettiin murhista. Oleinikova sai sakkotuomion. 19. maaliskuuta 2022 Makitšjan pakeni hänen kanssaan Venäjältä. Hän muutti Saksaan, jossa jatkoi ilmasto- ja rauhanaktivismiin osallistumista. Lokakuussa 2022 Makitšjanin Venäjän kansalaisuus mitätöitiin. Myös hänen isänsä ja veljiensä kansalaisuudet mitätöitiin, koska isä oli väitetysti antanut itsestään vääriä tietoja kansalaisuutta hakiessaan. == Lähteet == Luokka:Ilmastoaktivistit Luokka:Sodanvastaiset aktivistit Luokka:Vuonna 1994 syntyneet Luokka:Elävät henkilöt